वक्फ बोर्ड कानून के खिलाफ 30 को सौंपेंगे ज्ञापन
वक्फबोर्ड किरायेदार एसोसिएशन की मीटिंग संतोषी माता मंदिर में हुई। इसकी अध्यक्षता उपप्रधान अतुल चौहान ने की। सरकार द्वारा पास किए गए वक्फ बोर्ड कानून 2015 की कड़े शब्दों में निंदा की गई। इस कानून को निरस्त होने तक इसके खिलाफ लगातार संघर्ष करने का निर्णय किया गया। इस काले कानून को खत्म करवाने के लिए डीसी को 30 दिसंबर को ज्ञापन देने का निश्चय किया गया।
ये कानून ऐसा बना दिया है जिससे वक्फ बोर्ड के सभी किरायेदार अपनी दुकान और मकान से हाथ धो बैठेंगे। सभी किरायेदार जमीन पर जाएंगे। सरकार पर दबाव डाल कर किसी भी कीमत पर इस कानून को निरस्त करवाना है। आगे बताया कि सारे हरियाणा में इस कानून के विरुद्ध संगठन बनाए गए हैं जो अपने अपने स्तर पर इस कानून का विरोध करेंगे। साथ ही राज्य स्तर पर एक कमेटी का गठन किया जा चुका है जो सारे हरियाणा के वक्फ बोर्ड किरायेदारों को साथ लेकर संघर्ष करेगी। इस मौके पर विनय गोयल, पीयूष गोयल, बलविंद्र सिंह, नरेश, नन्हा सहगल, गौरव बतरा, धर्मबीर सहारण, महेश अत्री टिंकू बतरा मौजूद रहे।
जींद. वक्फबोर्ड किरायेदार एसोसिएशन के सदस्य बैठक करते हुए।
hin_Deva hin_Deva hin_Deva awa_Deva